ราคาทองวานนี้ร่วงกว่า 1% ขณะดอลล์แข็งค่า
ราคาทองสปอตตลาดสหรัฐดิ่งลง 13.10 ดอลลาร์ หรือ 1.09% สู่ 1,185.70 ดอลลาร์ต่อออนซ์ในช่วงท้ายตลาดวันจันทร์ (30 มี.ค.) ซึ่งถือเป็นการดิ่งลงครั้งใหญ่ที่สุดในรอบกว่า 3 สัปดาห์ ขณะที่ดอลลาร์แข็งค่าขึ้น เนื่องจากมีความเป็นไปได้มากยิ่งขึ้นที่ธนาคารกลางสหรัฐ (FED) จะเริ่มต้นปรับขึ้นอัตราดอกเบี้ยในปีนี้
31 มี.ค. 2558

ผู้สื่อข่าวรายงานว่า ราคาทองสปอตตลาดสหรัฐดิ่งลง 13.10 ดอลลาร์ หรือ 1.09% สู่ 1,185.70 ดอลลาร์ต่อออนซ์ในช่วงท้ายตลาดวันจันทร์ (30 มี.ค.) ซึ่งถือเป็นการดิ่งลงครั้งใหญ่ที่สุดในรอบกว่า 3 สัปดาห์ ขณะที่ดอลลาร์แข็งค่าขึ้น เนื่องจากมีความเป็นไปได้มากยิ่งขึ้นที่ธนาคารกลางสหรัฐ (FED) จะเริ่มต้นปรับขึ้นอัตราดอกเบี้ยในปีนี้
ทั้งนี้ ราคาสัญญาทองเดือนเม.ย.ปิดตลาดดิ่งลง 1.3% สู่ 1,184.80 ดอลลาร์ต่อออนซ์ โดยราคาทองเผชิญกับคำสั่งขายในช่วงสิ้นเดือนและสิ้นไตรมาสด้วย โดยมีแนวโน้มว่าราคาทองอาจปิดตลาดเดือนมี.ค.ในแดนลบเป็นเดือนที่สองติดต่อกัน และปิดตลาดไตรมาสนี้ในแดนลบเป็นไตรมาสที่สองติดต่อกัน 
นายโทนี วอลเทอร์ส นักวิเคราะห์ของบริษัท MNI เปิดเผยถึงราคาทองมีแนวรับขั้นแรกอยู่ที่ 1,182 ดอลลาร์ และมีแนวรับถัดไปอยู่ที่ 1,143 ดอลลาร์
ด้านราคาพัลลาเดียมในตลาดสปอตดิ่งลง 2.3% สู่ 721.98 ดอลลาร์ในระหว่างวัน ซึ่งถือเป็นจุดต่ำสุดนับตั้งแต่เดือนก.พ. 2014 โดยได้รับแรงกดดันจากปัจจัยทางเทคนิค
 
ราคาโลหะมีค่าที่ตลาด COMEX ในวันจันทร์
                     ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)  ทองเดือนเม.ย.             1,184.80                        -15.00 เงินเดือนพ.ค.                16.674                         -0.395
ราคาโลหะมีค่าที่ตลาด NYMEX ในวันจันทร์
                           ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)   พลาตินั่มเดือนเม.ย.              1,116.90                        -26.70 พัลลาเดียมเดือนมิ.ย.              729.00                         -12.00